Εργασίες

=Ανάθεση εργασιών (2009-2010)=

Μετά από τις δικές σας προτάσεις, ο γενικός στόχος της εργασίας θα είναι η **//__συνεργατική δημιουργία ενός ιστοχώρου που παρέχει πληροφορίες αξιοποίησης του Web 2.0 στην εκπαιδευτική διαδικασία__//**.

Οι ιδέες σας οργανώθηκαν σε 4 άξονες από τους οποίους προέκυψαν οι επιμέρους υποχρεώσεις σας:

Α) Ο πρώτος άξονας περιείχε προτάσεις που αφορούσαν την //ανάπτυξη του περιεχομένου του μαθήματος//. Εσείς


 * 1) θα δημιουργήσετε αντίστοιχες σελίδες με τα αντικείμενα που εξετάσαμε και θα εξετάσουμε όπου θα γραφούν συνεργατικά βιβλιογραφικές εργασίες - υπεύθυνος για την αρχική (και μόνο) δόμηση του κάθε κειμένου θα είναι ο αντίστοιχος δημιουργός p****odcast. Η βασική δομή του κειμένου θα προέρχεται από το υλικό των παρουσιάσεων και τις αναφορές προς μελέτη που παρατίθενται για κάθε διάλεξη.**
 * [3,5 μονάδες] - podcast [1,5 μονάδα]**

Β) Ο δεύτερος άξονας προτάσεων εστιαζόταν περισσότερο στην //καταγραφή και παρουσίαση των εργαλείων του Web 2.0//. Εσείς:


 * 2) θα δημιουργήσετε μια λίστα εργαλείων του Web 2.0 τα οποία θα περιγράψετε συνοπτικά σε μια παράγραφο (θα ξεκινήσω εγώ τη λίστα σημειώνοντας μια αρχική σειρά εργαλείων)**
 * [1 μονάδα]**

Γ) Ο τρίτος άξονας των προτάσεών σας αφορούσε την //εκπαιδευτική αξιοποίηση των εργαλείων του Web 2.0//. Εσείς:


 * 3) Θα δημιουργήσετε μια λίστα με 200 συνοπτικές ιδέες για την αξιοποίηση του web 2.0 και των διαφορετικών του υπηρεσιών στην εκπαιδευτική διαδικασία (στη διδακτική της πληροφορικής, καθώς γνωρίζετε περισσότερα για το συγκεκριμένο αντικείμενο). Η λίστα θα βασιστεί στις ιδέες που ήδη περιέχονται στις παρουσιάσεις, στις συζητήσεις που έχουμε πραγματοποιήσει και θα γίνουν στις επόμενες διαλέξεις και φυσικά στις δικές σας προτάσεις που θα προκύψουν καθώς δημιουργείτε τα podcasts, τα αντίστοιχα κείμενα και καθώς μελετάτε το υλικό που συνεισφέρουν οι συνάδελφοί σας.** **Θα πραγματοποιηθούν επιπλέον δυο μικρές brainstorming συνεδρίες στις επόμενες διαλέξεις με αντίστοιχο θέμα.**
 * [2 μονάδες]**

Δ) ο τελευταίος άξονες περιείχε προτάσεις που //αφορούσαν το μάθημα και τις επιλογές του διδάσκοντα//. Εσείς:


 * 4) θα δημιουργήσετε μια σελίδα με συνδέσμους σε σχετικά μαθήματα (και συνοπτική περιγραφή των περιεχομένων τους – τίτλοι διαλέξεων)**
 * [0,5 μονάδα]**


 * 5) θα οργανώσετε την αξιολόγηση του μαθήματος και την υποβολή εναλλακτικών προτάσεων για τη διεξαγωγή του μέσω του Wiki.**
 * [0,5 μονάδα]**

Ε) Τέλος, **θα σχεδιάσουμε μαζί μέσω του Wiki μια πρόταση κοινωνικής εκπαιδευτικής εφαρμογής για τη διδακτική της πληροφορικής** - θα αποφασίσουμε το στόχο της στην επόμενη διάλεξη.
 * [2 μονάδες]**

Δεν θα πραγματοποιηθούν γραπτές εξετάσεις και δεν θα δημιουργήσετε animated demonstrations για την παρουσίαση των εργαλείων.

Η τελική ημερομηνία ολοκλήρωσης των παραπάνω προϊόντων είναι η τελευταία ημέρα της εξεταστικής σας. Στο τέλος του εξαμήνου θα επιδιώξω να συνθέσω τα προϊόντα σας σε ένα ηλεκτρονικό πολυμεσικό σύγγραμμα, στο οποίο εσείς θα είστε οι συγγραφείς και το οποίο θα διαθέσουμε στην εκπαιδευτική κοινότητα.

Η αξιολόγησή σας θα βασιστεί σε τρεις άξονες της συμμετοχής σας: α) μέγεθος συνεισφοράς β) ακρίβεια συνεισφοράς γ) προσωπικό κομμάτι συνεισφοράς (κριτική προσέγγιση)

Τα στοιχεία αυτά θα εξεταστούν από το ιστορικό των διαφορετικών σελίδων που θα δημιουργηθούν.

Καλή δουλειά